હવે સીઆઇડી ક્રાઇમ પાસે હવાલા રેકેટનો પર્દાફાશ કરવા માટે ઇડી જેવી સેન્ટ્રલ એજન્સીને પણ તપાસમાં જોતરવી પડે તેવો ઘાટ છે પણ બિટકોઇન કેસમાં તો માત્ર ૧૨ કરોડના બિટકોઇનના ટ્રાન્સફરનો મામલો છે પણ તેની તપાસમાં એવું સામે આવ્યું છે કે, ધવલ માવાણી સાત વર્ષથી ક્રિપ્ટોકરન્સીના રોકાણનો ધંધો કરતો હતો તે દર વર્ષે અંદાજે ૧,૦૦૦ જેટલા બિટકોઇન કે અન્ય ક્રિપ્ટોકરન્સીમાં લોકોને રોકાણ કરાવતો હતો જેમાં તે કમિશન પણ રળતો હતો જેમાં તેની સાથે કિરીટ પાલડિયા અને શૈલેષ ભટ્ટ પણ જોડાયેલા હતા કે, નહીં તેની ચોખવટ થઇ ન હતી પણ ધવલ માવાણી પાસેથી મોટો બિટકોઇનનો જથ્થો શૈલેષ ભટ્ટ અને કીરિટ પાલડિયાએ મેળવ્યો હતો તેવી વિગતો સામે આવી છે જેમાં આ ક્રિપ્ટો કરન્સીમાં કઇ ચેનલથી રોકડ રૂપિયા ક્રિપ્ટો કરન્સીમાં રોકવામાં આવતા હતા અને તેને કેવી રીતે ક્રિપ્ટો કરન્સીમાંથી રોકડમાં ફેરવવામાં આવતા હતા તેની તપાસ થઇ શકી નથી પણ હાલમાં તો ૧૮૦૦ કરોડના બિટકોઇનના શંકાસ્પદ વ્યવહારો હાથ લાગી ચૂક્યા છે.